Wongnai Tasting ได้มีโอกาสมาลองลิ้มชิมรสอาหารไทย  ภายใต้คอนเซปต์ "The Best Authentic Thai Taste with Modern Twist" ซึ่งสไตล์ของร้าน เมนูอาหาร และ การตกแต่ง ทำได้ดี สวยงาม น่าทานมากๆค่ะ

สำหรับเมนูที่ทางร้านได้นำเสนอนั้นมีทั้ง..
• เมี่ยงปูนิ่ม
• ยำตะไคร้หอยเชลล์
• ยำมะม่วงกุ้งฟู
• สเต็ตหมูย่างน้ำจิ้มแจ่ว
• ปลากะพงผัดฉ่า
• น้ำพริกไข่เค็ม
• แกงส้มกุ้งยอดมะพร้าว
• ต้มยำกุ้ง

ส่วนตัวคิดว่าทุกเมนูทำรสชาติไทยๆ แต่ให้ทานง่ายทั้งคนไทยและต่างชาติ รวมถึงรสชาติไม่จัดมาก อย่างแกงส้ม ส่วนตัวชอบทานมาก เพราะเป็นคนใต้ ก็รู้สึกว่าเชฟก็ปรุงออกมาได้ดี แต่จะติดไปทางเปรี้ยวนิดนึง และไม่เผ็ดเกินไปตามสไตล์ชาวกรุง แต่ที่ชอบเลยคือ ปลากระพงผัดฉ่า และ น้ำพริกไข่เค็มกุ้ง ทานกับข้าวสวยร้อนๆนี่คือที่สุดของอาหารไทย ส่วนเมี่ยงปูนิ่มที่มาชิ้นใหญ่หน่อยแต่อร่อยย เข้ากันได้ดีมากระหว่างเครื่องเคียงของเมี่ยง ซอสราด และปูนิ่ม 

สรุปคือ หากใครอยากเชิญเพื่อนต่างชาติหรือชอบทานอาหารไทยที่มีความเป็นไทย รสกลางๆ ไม่จัดจ้านเกินไป ลองมาดูค่ะ อาจจะถูกใจด้วยบรรยากาศของร้านที่สวยงามและค่อนข้างเป็นส่วนตัว :)